Woord-Skatte Gemyn op Tsumeb: DIE NG KERK IS BANKROT
geplaas deur Johannes de Koning om 10:19
Jan Grey 13 Maart 2017 06:02
Mooi man! Looi die klomp slapers! Ek hoef niks te sê nie ... net dat ek 100% met jou diagnose mbt die NG Kerk saamstem!! Die oplossing is om die Evangelie van God se reddende genade; EENVOUDIG EN DUIDELIK TE VERKONDIG! Ook die gevolge van "OM SONDER REDDING TE STERF" moet beklemtoon word = Wakker word jy wat slaap en staan op uit die dood en Christus sal skyn oor jou lewe!
Ek voel so lam want ek sit in Australië en SIEN wat in RSA gebeur. Vrede. Jan Grey.
Anoniem 29 Maart 2017 16:05
As ek nou hier lees wat Jan Grey se en ek luister na die uitverkiesing soos deur die Gereformeerdes verkondig word, hoe kan n uitverkorene dan SONDER REDDING STERF? Hy of sy het dan geen se in hulle redding nie.
Johannes de Koning 29 Maart 2017 16:34
Boeta, jammer maar jy is moedswillig. Waar het Jan gemeld van 'n uitverkorene wat sonder redding sterf? Kan jy lees Boeta? Jan maak dit duidelik dat ons aan mense moet verkondig wat die gevolge is om sonder redding te sterf. Dit is wat ek ook beslis doen. Dit bots hoegenaamd nie met die uitverkiesingsleer nie. As jy die Blog lees sal jy dit sien. Jy verstaan hoegenaamd nie die gereformeerde uitverkiesingsleer nie. Gereformeerdes leer baie duidelik dat die evangelie aan elke mens verkondig moet word en dat dit elke mens se verantwoordelikheid is om daarop te reageer.
Lees 'n slag die preke van Charles Spurgeon, 'n vurige Calvinis en sien hoe hy dit op mense se hart druk om hulle tot Jesus te bekeer. (en jy hoef nie bang te wees nie, hy was nie 'n NG ou nie, maar 'n Baptis) Dan praat ons weer...
Anoniem 03 April 2017 13:58
Johannes jy is baie venynig en sarkasties om my moedswillig te noem en te vra of ek kan lees, miskien moet ek jou vra of jy kan lees. Lees wat ek daar skryf. Ek het nêrens gesê dat Jan melding maak van 'n uitverkorene nie. Ek vra 'n vraag na aanleiding van dit wat Jan sê (ek stem volkome met Jan saam dat ons aan alle mense moet verkondig sodat mense gered kan word en na aanleiding van dit het ek gedink wat die Dortse leerreëls se. "12. Die uitverkorenes word op God se tyd van hulle ewige en onveranderlike uitverkiesing tot saligheid verseker." Volgens hierdie stelling kan ek maar in sonde leef en wag op God se tyd, want ek weet nie of ek uitverkies is of nie.
Dit is presies wat ek hier bo se, as jy geen se in jou redding het nie hoekom verkondig jy redding. Johannes jy weerspreek die lering van jou kerk., jy sê "Gereformeerdes leer baie duidelik dat die evangelie aan elke mens verkondig moet word en dat dit elke mens se verantwoordelikheid is om daarop te reageer". Dit is nie wat die Dortse leerreëls sê nie.
Dan kom jy en gooi Spurgeon voor my kop en noem hom 'n vurige Calvinis. Ek ken Charles Spurgeon, maar hy was nie so 'n vurige Calvinis nie. Hy het wel Calvinistiese uitsprake gemaak, maar ook baie van Calvyn verskil. Spurgeon was ook nie enigsins onderleg in Grieks nie en daarom het hy baie snaakse interpretasies van die Woord gehad. Ek het ongelukkig nie spasie om hierop uit te brei nie.Verder het hy graag whisky gedrink en sigaar gerook. Hy het sy studente so beinvloed dat die meeste van hulle sigaar of pyp berook het.
"Hy is die versoening vir ons sondes; en nie net vir óns sondes nie, maar ook vir dié van die hele wêreld" (nie net die uitverkorenis nie)
Johannes de Koning 03 April 2017 16:35
Boeta, ek vra nederig om verskoning vir my "venyn en sarkasme". Ek wil en behoort my nooit daaraan skuldig te maak teenoor 'n broer in die geloof nie.
Ek wil nie op als reageer nie, al sou ek kon... Tog wil ek jou net vriendelik daarop wys dat jy self dinge aan die DL toedig wat nie daar staan nie.
Die DL is baie duidelik oor die mens se verantwoordelikheid tot geloof en bekering byv. Hfst 2/6. "Baie wat deur die evangelie geroep is, bekeer hulle nie, glo nie in Christus nie, maar sterf in ongeloof. Dit gebeur, nie omdat die offer wat Christus aan die kruis volbring het, gebrekkig of onvoldoende is nie, maar deur hul eie skuld."
Hier vind mens belangrike sake soos die roeping van die evangelie wat na alle mense kom, maar nie almal bekeer en glo nie en dis hulle eie skuld. Menslike verantwoordelikheid word duidelik geleer in die DL. Ons is immers nie "stokke en blokke" nie! Hoe kan jy beweer dat die DL leer dat ons maar in sonde kan sit en wag? Dis jou afleiding, maar jou afleiding is verkeerd!
Hiermee, dink ek dis eers genoeg oor hierdie onderwerp. Bostaande post het immers hoegenaamd nie oor die DL of uitverkiesing gehandel nie.